फेज टू से लेकर चारभुजा तक बनाई सड़क पर कब्जे
राजस्थानपरमाणु बिजलीघर सामाजिक सरोकार के तहत बनाई गई फेजटू से चारभुजा तक की सड़क पर कब्जे ही कब्जे हो गए है। गुमटी दुकानदारों के अलावा इस सड़क पर अब हर कोई कब्जा कर रहा है। सड़क पर ही दुकानें चल रही है। स्थिति तो, यह हो गई है कि कोटा से बड़ी कार कंपनियों से लेकर जूते,चप्पल तक की दुकानें सड़क पर चल रही है, लेकिन इन्हें रोकने वाला कोई नहीं है। स्थिति तब खराब हो जाती है जब एक ओर सड़क पर दुकानें लग जाती है और दूसरी ओर सड़क के बीचोबीच वाहन खड़े हो जाते है। ऐसे में आवागमन में खासी परेशानी हो रही है। पुलिस, नगरपालिका, परमाणु बिजलीघर प्रशासन, भारी पानी प्रशासन सभी मौन है। आरएपीपी कॉलोनी गेट तक, भारी पानी कॉलोनी गेट तक भी लोग दुकानें लगा लेते है,लेकिन दोनों ही प्रबंधन सिर्फ पत्र लिखकर अपने काम की इतिश्री कर रहे है।
अव्यवस्थितआवागमन से अब तक 2 मौत, 16 घायल
फेजटू से लेकर चारभुजा तक तेज और अव्यवस्थित आवागमन के कारण दो मौतें हो चुकी है। इसमें प्रमुख कारण तेजगति से चलते वाहन, स्पीड ब्रेकर नहीं होना, सड़क पर गाय खड़े होने, चौड़ी सड़क पर कब्जे होने के बाद संकड़ी सड़क होना प्रमुख कारण माने जा रहे है।
स्पीडब्रेकर नहीं होने से दुर्घटना में ये लोग हुए घायल
गेटनंबर 4 पर मोहनलालभट्ट, निरंजन, राजकुमारसिंह, गोविंदसिंह, राधेश्याम व्यास घायल हो चुके हैं। यहां पर स्पीडब्रेकर नहीं है। जिसके कारण हादसे होते है। गेट नंबर 3 पर जसवंत, राजेंद्रशर्मा, उमाशर्मा घायल हो चुके है। जबकि श्यामलाल पंचोली के घायल होने के बाद उनकी मौत हो चुकी है। हैवीवाटर गेट पर माया घायल हो चुकी है। जबकि आरएपीपी कर्मचारी शगीर की मौत हो चुकी है। इसके अलावा मोहनभाट, शिवशंकर शर्मा, गोविंदसिंह, विजयप्रकाश, राजकुमार वर्मा, डॉक्टर मांगीलाल भी इन्हीं मार्गो पर पिछले 6 महीने में घायल हो चुके है। यह तो वह नाम है जो सामने आए है, इसके अलावा भी कई हादसे हो चुके है। जिसमें लोग घायल हुए है।
हरबैठक में उठता है मुद्दा, लेकिन होता कुछ नहीं
यहभी सही है कि कुछ लोग गुमटी दुकानदार रोजगारप्राप्त कर रहे है, लेकिन उनकी आड़ में कई ऐसे लोग भी है जो सिर्फ किराए पर गुमटियां देकर और मुख्य रोड पर कब्जा कराकर राशि वसूल रहे है। स्थिति दिनप्रतिदिन खराब हो रही है। आधी से अधिक गुमटिया बंद है। दुकानदारों को व्यवस्थित बसाया जाना चाहिए। इसके लिए इन्हें एक बाजार बनाकर दिया जा सकता है। हर बैठक में यह मुद्दा उठता है, लेकिन होता कुछ नहीं है।
सड़कके दोनों ओर खड़ी रहती हैं बसें और वाहन
हैवीवाटरगेट, फेजटू, एनटीसी गेट, ईएसएल गेट, चारभुजा सभी जगह सड़क पर बसें और वाहन खड़े रहते है। जबकि हर वाहन मलिक वाहन खरीदते समय यह शपथपत्र देता है कि उसके पास पार्किंग की पर्याप्त व्यवस्था है, लेकिन यह शपथपत्र की सच्चाई सड़क पर दिख रही है। इन बसों और वाहनों के कारण सड़क से गुजरने में खासी परेशानी आती है। सुबह स्कूल और परमाणु बिजलीघर कर्मचारियों के डयूटी आने, जाने के समय सड़क पर जाम तक लग जाता है।
^सड़ककिनारे लगी थड़िया हटाने के लिए परमाणु बिजलीघर प्रशासन ने पत्र लिखा है। इस पर चर्चा हुई है। पालिका और पीडब्ल्यूडी से सर्वे कराया जाएगा। इसके बाद इस पर कार्यवाही की जाएगी।
सुबोधशिवहरेएसडीएमरावतभाटा
रावतभाटा। हैवीवाटर, एनटीसी गेट के बीच मुख्य सड़क पर खड़ी बसें एवं वाहन। इससे लोगों को परेशानी होती है।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hne_Deva hin_Deva